text: Politiet: Hold vinduerne lukket og haspet for indbrudstyvene
  22 november 2016 kl. 07.33
  Syd- og Sønderjyllands Politi har det seneste døgn fået anmeldelser om usædvanlig mange indbrud. I flere tilfælde har tyvene haft let spil, da døre og vinduer ikke har været lukket. 
  I løbet af mandagen har Syd- og Sønderjyllands Politi modtaget en stribe anmeldelser om indbrud og tyverier. I en del af tilfældene havde tyven let spil, da vinduer enten direkte har stået åben eller ikke været haspet.
  Natten til tirsdag har Syd- og Sønderjyllands Politi også været på tyvejagt i Sønderborg og Haderslev.
  - Selvom det er lunt udenfor efter årstiden, er det klogt at lukke og sikre vinduer forsvarligt, når man går hjemmefra, siger vagtchef Ivan Gohr Jensen, Syd- og Sønderjyllands Politi, tirsdag morgen til TV SYD.
  Forholdsvis mange indbrud rundt i kredsen. Flere af stederne er der foretaget indstigning af dårligt lukkede/sikrede vinduer. #politidk pic.twitter.com/LWPQatcmtS
  
  